Панагюрище (община)

Община Панагюрище се намира в Южна България и е една от съставните общини на област Пазарджик. Територията на общината е 598,5 км² и включва 10 населени места, от които едно е град (Панагюрище) и девет са села (Бъта, Баня, Оборище, Сребриново, Попинци, Поибрене, Левски, Панагюрски колонии и Елшица).
Общината е разположена в северната част на област Пазарджик. С площта си от 598,913 km заема 4-то място сред 12-те общините на областта, което съставлява 13,37% от територията на областта. Границите ѝ са следните:
Релефът на общината е средно и ниско планински, като територията ѝ изцяло попада в пределите на планината Средна гора.
На изток от долината на река Тополница (около 90% от площта ѝ) в пределите на общината попадат крайните западни, най-високи части на Същинска Средна гора. Тук западно от село Панагюрски колонии се издига най-високата точка на общината – връх Братия (1518,5 m). Общинският център град Панагюрище е разположен в малка котловина – Панагюрската котловина, която представлява долинно разширение на река Панагюрска Луда Яна.
Останалите около 10% от територията на общината, на запад от долината на Тополница се заемат от крайните източни части на рида Белица, част от Ихтиманска Средна гора. Максималната му височина в пределите на общината е връх Арамлиец (1196 m). Неговите източни склонове, обърнати към долината на Тополница са стръмни и опороени.
Минималната надморска височина от 303 m се намира в коритото на река Луда Яна, разположена източно от село Левски.
Най-голямата река в община Панагюрище е река Тополница (ляв приток на Марица), която протича с част от средното си течение през западната ѝ част на протежение от около 15 km. На нея, в община Ихтиман е изградена преградната стена на язовир Тополница, като южно от село Поибрене в пределите на общината попада „опашката“ на язовира.
От север на юг през общината протича цялото течение на река Панагюрска Луда Яна, която се приема за начало на река Луда Яна (ляв приток на Марица). Тя извира от 1423 m н.в. под името Елишка река в западното подножие на връх Бич (1449 m) в Същинска Средна гора. До град Панагюрище тече в югозападна посока в дълбока долина. Преди града завива на юг, вече под името Панагюрска Луда Яна и пресича Панагюрската котловина. След това продължава на юг, а от село Бъта на югоизток в дълбока проломна долина. Югоизточно от село Попинци се съединява със Стрелчанска Луда Яна и дава началото на същинската река Луда Яна. Източно от село Левски тя напуска пределите на общината. Най-големият ѝ приток в пределите на общината е река Банска Луда Яна (десен).
Численост и дял на етническите групи според преброяването на населението през 2001 г.:
Численост и дял на етническите групи според преброяването на населението през 2011 г., по населени места (подредени по численост на населението):
Общината има 10 населени места с общо население 22 084 жители към 7 септември 2021 г.
През 2013 година общината решава да отпусне 50 000 лв. за стимулиране на раждаемостта, като дава бонуси – 600 лева за първо бебе, за второ и трето по 400 лева и 1200 за близнаци. Условие за получаване на помощта към двамата родители е:
През 2014 година се раждат с 50 % повече деца от предната година, което е над очакваното. През септември парите свършват и кметът се принуждава да търси още пари. През 2015 година общината отпуска 100 000 лв.
В източната част на общината, от изток на запад преминава последният участък от 6,4 km от трасето на жп линията Пловдив – Панагюрище.
През общината преминават частично 3 пътя от Републиканската пътна мрежа на България с обща дължина 91,5 km: